১৯৯৪ ফিফা বিশ্বকাপ

১৯৯৪ ফিফা বিশ্বকাপ ১৭ জুন থেকে ১৭ জুলাই, ১৯৯৪ তারিখ পর্যন্ত মার্কিন যুক্তরাষ্ট্রের ৯টি বিভিন্ন শহরে অনুষ্ঠিত হয়। ফিফা বিশ্বকাপের এ আসরটি ছিল ১৫তম। ৪ জুলাই, ১৯৮৮ তারিখে বিশ্ব ফুটবলের প্রধান পরিচালনাকারী সংস্থা ফিফা মার্কিন যুক্তরাষ্ট্রকে স্বাগতিক দেশের মর্যাদা দেয়। প্রতিযোগিতার চূড়ান্ত খেলায় ইতালিকে পেনাল্টি শ্যুট আউটে পরাজিত করে ব্রাজিল দল প্রথম দেশ হিসেবে চারটি বিশ্বকাপের শিরোপা লাভ করে। বিশ্বকাপের ইতিহাসে এবারই প্রথম অতিরিক্ত সময়ে ০-০ গোলে ড্র থাকায় ৩-২ ব্যবধানে শিরোপা নির্ধারণ করা হয়। মার্কিন উপ-রাষ্ট্রপতি আল গোর ব্রাজিল অধিনায়ক দুঙ্গার হাতে মর্যাদাপূর্ণ ট্রফি তুলে দেন। ব্রাজিল দল শিরোপাটি আড়াই মাস পূর্বে প্রয়াত ফর্মুলা ওয়ান চ্যাম্পিয়ন এয়ার্তো সেনাকে উৎসর্গ করে। বুলগেরিয়ার স্টইচকভ ও রাশিয়ার সালেঙ্কোকে যৌথভাবে ৬ গোল করায় গোল্ডেন বুট পুরস্কার প্রদান করা হয়। প্রতিযোগিতার সেরা খেলোয়াড় রোমারিওকে ৫ গোল করায় গোল্ডেন বল উপহার দেয়া হয়। এছাড়াও, প্রতিযোগিতার ইতিহাসে সেরা দর্শক সমাগমের রেকর্ড ঘটে। খেলাপ্রতি প্রায় ৬৯,০০০ দর্শক মাঠে উপস্থিত ছিল। ১৯৯৮ ফিফা বিশ্বকাপে দলের সংখ্যা ২৪ থেকে ৩২ দলে উন্নীত ও খেলার সংখ্যা ৫২ থেকে ৬৪ খেলায় উপনীত হওয়া স্বত্ত্বেও প্রতিযোগিতায় সর্বমোট ৩.৬ মিলিয়ন দর্শক সমাগমের বিষয়টি বিশ্বকাপের ইতিহাসে সর্বোচ্চ। আনুষ্ঠানিকভাবে এডিডাস কুইস্ত্রা বল খেলায় সরবরাহ করা হয়। ফিফা বিশ্বকাপের মাস্কট হিসেবে স্ট্রাইকার নামকরণ করা হয়। মার্কিন যুক্তরাষ্ট্র, ব্রাজিল ও মরক্কো - এ তিন দেশ স্বাগতিক হবার জন্য আগ্রহ প্রকাশ করে। ৪ জুলাই, ১৯৮৮ তারিখে জুরিখে অনুষ্ঠিত ভোট প্রক্রিয়ায় মার্কিন যুক্তরাষ্ট্র অর্ধেকেরও বেশি ভোট পেয়ে স্বাগতিক দেশ নির্বাচিত হয়। মার্কিন যুক্তরাষ্ট্রে প্রতিযোগিতাটি ব্যাপকভাবে সফল হয়। ইউরোপ ও ল্যাটিন আমেরিকার ছোট্ট স্টেডিয়ামের তুলনায় যুক্তরাষ্ট্রের স্টেডিয়ামগুলোর দর্শক ধারণ সক্ষমতায় ব্যাপকসংখ্যক দর্শকের সমাগম ঘটে যা ১৯৬৬ সালের বিশ্বকাপের রেকর্ড ভঙ্গ করে। ১৯ ডিসেম্বর, ১৯৯৩ তারিখে জার্মানি, ব্রাজিল, আর্জেন্টিনা, বেলজিয়াম, ইতালি ও মার্কিন যুক্তরাষ্ট্রকে শীর্ষ দলরূপে চিহ্নিত করে নেভাদার লাস ভেগাসে প্রতিযোগিতার চূড়ান্ত ড্র অনুষ্ঠান হয়। ১৯৯০ সালের বিশ্বকাপের ন্যায় একই ধরনের পদ্ধতি বহাল রেখে ২৪ দলকে ৬ গ্রুপে বিভক্ত করে প্রতি গ্রুপে চার দল রাখা হয়। প্রতি গ্রুপের শীর্ষ দুই দল ও তৃতীয় স্থানের সেরা চার দল নিয়ে ১৬ দলের নক-আউট প্রতিযোগিতায় অবতীর্ণ হয়। পরবর্তী বিশ্বকাপে ৩২ দল রাখায় এ পদ্ধতির সর্বশেষ ব্যবহার ঘটে। প্রথমবারের মতো জয়ের জন্য দুই পয়েন্টের পরিবর্তে ৩ পয়েন্টের ব্যবস্থা করা হয়। এর প্রধান কারণ ছিল ১৯৯০ সালে ইতালিতে অনুষ্ঠিত রক্ষণাত্মক খেলার পরিবর্তে আক্রমণধর্মী খেলায় উৎসাহিত করা। চতুর্থবার বিশ্বকাপে অংশগ্রহণকারী আর্জেন্টাইন দিয়েগো মারাদোনা ওজন হ্রাসজনিত নিষিদ্ধ মাদক এফিড্রিনের রক্তে উপস্থিতি ও মাদক পরীক্ষায় অকৃতকার্য হওয়ায় প্রতিযোগিতা থেকে বহিষ্কৃত হন। কলম্বিয়া দলের ডিফেন্ডার আন্দ্রেস এস্কোবার মার্কিন যুক্তরাষ্ট্রের বিপক্ষে আত্মঘাতি গোল করলে দলটি প্রতিযোগিতা থেকে বিদায় নেয়। দশদিন পর মেডেলিনের উপকণ্ঠে তাকে গুলি করে হত্যা করা হয়। ফিফা বিশ্বকাপের প্রাতিষ্ঠানিক মাস্কটের নামকরণ করা হয় স্ট্রাইকার, দি ওয়ার্ল্ড কাপ পাপ। ফুটবল নিয়ে একটি কুকুরকে লাল, সাদা ও নীল পোশাক পরিহিত অবস্থায় মাস্কটরূপে দেখানো হয়েছে। ওয়ার্নার ব্রাদার্স কোম্পানির অ্যানিমেশন দল স্ট্রাইকারের নকশা অঙ্কন করে। কুকুরকে মাস্কটরূপে বল পায়ে আটকিয়ে রাখা অবস্থায় তুলে ধরার কারণ হচ্ছে মার্কিন যুক্তরাষ্ট্রে কুকুর একটি সাধারণ পোষা প্রাণী হিসেবে অতি পরিচিত। যুক্তরাষ্ট্রের নয়টি শহরে প্রতিযোগিতা অনুষ্ঠিত হয়। সবগুলো স্টেডিয়ামেই কমপক্ষে ৫৩,০০০ দর্শক ধারণ ক্ষমতাসম্পন্ন ছিল। মূলতঃ এগুলোয় জাতীয় ফুটবল লীগ অথবা এনসিএএ ফুটবল দলের মধ্যকার খেলা আয়োজন করা হয়ে থাকে। তবে সর্বাপেক্ষা অধিক ব্যবহৃত মাঠ ছিল রোজ বোল। ২ জুলাই, ১৯৯৪ ১১:০০ সোলজার ফিল্ড, শিকাগো দর্শক সংখ্যা: ৬০,২৪৬ রেফারি: কুর্ট রোদলিসবার্গার (সুইজারল্যান্ড) ২ জুলাই, ১৯৯৪ ১৬:৩০ আরএফকে স্টেডিয়াম, ওয়াশিংটন দর্শক সংখ্যা: ৫৩,১২১ রেফারি: মারিও ফন দার এন্ডে, নেদারল্যান্ডস ৩ জুলাই, ১৯৯৪ ১১:০০ কটন বোল, ডালাস দর্শক সংখ্যা: ৬০, ২৭৭ রেফারি: রেনাতো মার্সিগলিয়া (ব্রাজিল) ৩ জুলাই, ১৯৯৪ ১০:৩০ রোজ বোল, পাসাদেনা দর্শক সংখ্যা: ৯০,৪৬৯ রেফারি: পিয়েরলুইগি পেয়ারেতো (ইতালি) ৪ জুলাই, ১৯৯৪ ১২:০০ সিত্রাস বোল, অরল্যান্ডো দর্শক সংখ্যা: ৬১,৩৫৫ রেফারি: পিটার মাইকেলসেন (ডেনমার্ক) ৪ জুলাই, ১৯৯৪ ৯:৩০ স্ট্যানফোর্ড স্টেডিয়াম, স্ট্যানফোর্ড দর্শক সংখ্যা: ৮৪,১৪৭ রেফারি: জোয়েল কুইনো (ফ্রান্স) ৫ জুলাই, ১৯৯৪ ১৩:০০ ফক্সবোরো স্টেডিয়াম, ফক্সবোরো দর্শক সংখ্যা: ৫৪,৩৬৭ রেফারি: আর্তুরো ব্রিজিও কার্টার (মেক্সিকো) ৫ জুলাই, ১৯৯৪ ১৬:৩০ জায়ান্টস স্টেডিয়াম, পূর্ব রাদারফোর্ড দর্শক সংখ্যা: ৭১,০৩০ রেফারি: জামাল আফ শরীফ (সিরিয়া) ৯ জুলাই, ১৯৯৪ ১২:০০ ফক্সবোরো স্টেডিয়াম, ফক্সবোরা দর্শক সংখ্যা: ৫৩,৪০০ রেফারি: স্যান্ডর পুল (হাঙ্গেরি) ৯ জুলাই, ১৯৯৪ ১৪:৩০ কটন বোল, ডালাস দর্শক সংখ্যা: ৬৩,৫০০ রেফারি: রদ্রিগো বাদিল্লা (কোস্টারিকা) ১০ জুলাই, ১৯৯৪ ১২:০০ জায়ান্টস স্টেডিয়াম, পূর্ব রাদারফোর্ড দর্শক সংখ্যা: ৭২,০০০ রেফারি: জোস তোরেস কাদেনা (কলম্বিয়া) ১০ জুলাই, ১৯৯৪ ১২:৩০ স্ট্যানফোর্ড স্টেডিয়াম, স্ট্যানফোর্ড দর্শক সংখ্যা: ৮৩,৫০০ রেফারি: ফিলিপ ডন (ইংল্যান্ড) ১৩ জুলাই, ১৯৯৪ ১৬:০০ জায়ান্টস স্টেডিয়াম, পূর্ব রাদারফোর্ড দর্শক সংখ্যা: ৭৪,১১০ রেফারি: জোয়েল কুইনো (ফ্রান্স) ১৩ জুলাই, ১৯৯৪ ১৬:৩০ রোজ বোল, পাসাদেনা দর্শক সংখ্যা: ৯১,৮৫৬ রেফারি: জোস তোরেস কাদেনা (কলম্বিয়া) ১৬ জুলাই, ১৯৯৪ ১২:৩০ রোজ বোল, পাসাদেনা দর্শক সংখ্যা: ৯১,৫০০ রেফারি: আলী বুজসাইম (সংযুক্ত আরব আমিরাত) ১৭ জুলাই, ১৯৯৪ ১২:৩০ পিডিটি রোজ বোল, পাসাদেনা দর্শক সংখ্যা: ৯৪,১৯৪ রেফারি: সান্দর পুল (হাঙ্গেরি) হ্রিস্টো স্টইচকভ এবং ওলেগ সালেঙ্কো ছয় গোল করে যৌথভাবে ফিফা বিশ্বকাপের গোল্ডেন বুট পুরস্কার পান। ৮১ খেলায় সর্বমোট ১৪১টি গোল হয়। তন্মধ্যে কলম্বিয়া দলের আন্দ্রেস এস্কোবার মার্কিন যুক্তরাষ্ট্রের বিপক্ষে একমাত্র আত্মঘাতি গোলটি করেন। ৩ গোল ২ গোল ১ গোল আত্মঘাতি গোল আন্দ্রেস এস্কোবার (প্রতিপক্ষ: মার্কিন যুক্তরাষ্ট্র) ফিফা’র টেকনিক্যাল স্টাডি গ্রুপ ১৯৯৪ সালের ফিফা বিশ্বকাপের সেরা ১১জন চিত্তাকর্ষক খেলোয়াড় নির্বাচন করে। প্রতিযোগিতার পর ফিফা সামগ্রিক ফলাফল ও প্রতিপক্ষের অবস্থার গুণাগুণ বিচারপূর্বক র‌্যাঙ্কিং প্রকাশ করে। "FIFA World Cup competition records" (পিডিএফ)। FIFA.com। Fédération Internationale de Football Association। পৃষ্ঠা 2। ১২ এপ্রিল ২০১৯ তারিখে মূল (PDF) থেকে আর্কাইভ করা। সংগ্রহের তারিখ ৩০ জানুয়ারি ২০১৩।  "Previous World Cups" ওয়েব্যাক মেশিনে আর্কাইভকৃত ১৮ মার্চ ২০১৫ তারিখে, FIFA.com. Retrieved 21 November 2013 "FIFA World Cup host announcement decision" (পিডিএফ)। FIFA.com। Fédération Internationale de Football Association। পৃষ্ঠা 2। ১২ এপ্রিল ২০১৯ তারিখে মূল (PDF) থেকে আর্কাইভ করা। সংগ্রহের তারিখ ৩০ জানুয়ারি ২০১৩।  History of the World Cup Final Draw ওয়েব্যাক মেশিনে আর্কাইভকৃত ১৪ জুন ২০১০ তারিখে FIFA World Cup Hall of Fame — Andrés Escobar (1967–1994) ওয়েব্যাক মেশিনে আর্কাইভকৃত ২২ অক্টোবর ২০০২ তারিখে. CNN/Sports Illustrated. 8 May 2002. Wojciech Dzierzbicki XV FIFA World Cup (USA '94) ওয়েব্যাক মেশিনে আর্কাইভকৃত ২৩ মে ২০০২ তারিখে World Cup History Page "Funny... It Doesn't Look Like Football" (পিডিএফ)। ২৯ জুন ২০১০ তারিখে মূল (PDF) থেকে আর্কাইভ করা। সংগ্রহের তারিখ ২ মার্চ ২০১২।  "All-time FIFA World Cup Ranking 1930–2010" (পিডিএফ)। Fédération Internationale de Football Association। ৮ জুলাই ২০১৪ তারিখে মূল (PDF) থেকে আর্কাইভ করা। সংগ্রহের তারিখ ৩১ জানুয়ারি ২০১৩।  1994 FIFA World Cup ওয়েব্যাক মেশিনে আর্কাইভকৃত ৫ মার্চ ২০১৮ তারিখে FIFA.com 1994 World Cup details RSSSF